b'\n_START_ARTICLE_\nNordisk Museumsforbund\n_START_PARAGRAPH_\nNordisk Museumsforbund er en forening oprettet 2015 i K\xc3\xb8benhavn ved Skandinavisk Museumsforbunds 100 \xc3\xa5rs konference som en direkte videref\xc3\xb8relse af heraf. Skandinavisk Museumsforbund har v\xc3\xa6ret den eneste f\xc3\xa6llesnordiske museumsforening, men dets navn havde l\xc3\xa6nge v\xc3\xa6ret for\xc3\xa6ldet, da Museumsforbundet har medlemmer i hele Norden, og ikke kun i Skandinavien, men ogs\xc3\xa5 Finland, Island, F\xc3\xa6r\xc3\xb8erne og Gr\xc3\xb8nland._NEWLINE_P\xc3\xa5 konferencen blev der vedtaget to nye ting: Forbundets navn \xc3\xa6ndredes fra Skandinavisk Museumsforbund til Nordisk Museumsforbund, og som medlemmer optages fremover b\xc3\xa5de museer og museumsansatte._NEWLINE_Nordisk Museumsforbund fungerer et stort netv\xc3\xa6rk mellem de nordiske landes kultur-, kunst- og naturhistoriske museer. Form\xc3\xa5let er at skabe kontakter mellem museerne, afholde nordiske konferencer og faglige seminarer hvert 2.-3. \xc3\xa5r samt skabe netv\xc3\xa6rk b\xc3\xa5de mellem fagf\xc3\xa6ller og omkring s\xc3\xa6rlige fokusomr\xc3\xa5der.\xc2\xa0'